טליה אילן

טליה אילן (נולדה ב-19 באוקטובר 1971) היא מנצחת ישראלית.

==ביוגרפיה==
טליה אילן נולדה בתל אביב ולמדה בבית הספר לאמנויות ע"ש תלמה ילין. היא התחילה את דרכה כפסנתרנית, אך במהרה עברה לניצוח. כצעד להכרה מקרוב של התזמורת החלה לנגן בקלרינט. בנעוריה הרבתה לבקר בחזרות של התזמורת הפילהרמונית הישראלית, שם ישבה עם פרטיטורות ולמדה מן המנצחים. אחרי השירות הצבאי למדה כלכלה באוניברסיטת תל אביב ובמקביל למדה ניצוח אצל מנדי רודן, באקדמיה למוזיקה בירושלים וסיימה תואר שני ותעודת אמן בניצוח תזמורת.

לאחר שירותה הצבאי נסעה ללונדון, שם השתלמה אצל מייקל טילסון תומאס, אצלו למדה את כל הסימפוניות של גוסטב מאהלר.

בנוסף, השתלמה אצל המנצחים דניאל בארנבוים בגרמניה, וכן אצל ז'ולט נאג', ובכיתות אמן בינלאומיות באירופה ובארצות הברית.

הקונצרט הראשון שעליו ניצחה אילן היה במשכנות שאננים, על הרכב של מוזיקה חדשה. בהמשך ניגשה לתחרות ניצוח בצ'כיה וזכתה בפרס הראשון, שהיה ניצוח על התזמורת הפילהרמונית יאנאצ'ק מאוסטרבה. לאחר סיום לימודיה החלה לנצח על "תזמורת הקמפוס" ברמת השרון ובמקביל עבדה גם עם תזמורת הבמה הישראלית, בניהולו של רוני פורת. מאז 2006, כיהנה אילן כמנצחת הראשית שלה. כעזר לעבודתה העבירה אילן השתלמות למורים למוזיקה מטעם משרד החינוך. היא סיימה את תפקידה כמנהלת שתי התזמורות באוגוסט 2019.

ב-2017 ניצחה לראשונה על התזמורת הפילהרמונית הישראלית. בנוסף ניצחה בישראל על התזמורת הסימפונית חיפה, תזמורת האופרה הקאמרית הישראלית אשדוד, התזמורת הקאמרית הישראלית, סימפונט רעננה, הסינפונייטה הישראלית באר שבע, התזמורת האנדלוסית הישראלית, תזמורת הבמה הישראלית ותזמורת הקמפוס. בחו"ל ניצחה על התזמורת הפילהרמונית של יוהנסבורג, התזמורת הפילהרמונית של דרבן (קואזולו-נטל)<ref></ref>, תזמורת מקאו (סין)<ref></ref>, התזמורת הסימפונית של צ'ינגדאו (סין)<ref></ref>, התזמורת הסימפונית של גוויאנג (סין)<ref></ref>, תזמורת אולפני פיימס בצפון מקדוניה<ref></ref><ref></ref>, תזמורת נשים קלאסיות בבריסל<ref></ref>, התזמורת הסימפונית העולם החדש במיאמי, אנסמבל רפלקס בניו יורק ועוד.

מתחילת 2019 משמשת אילן כעורכת מוזיקלית בתחנת הרדיו כאן קול המוסיקה.

טליה פעילה ברשתות החברתיות במאבק לקידום נשים בעולם המוזיקה הקלאסית, ובעיקר בתחומי ההלחנה והניצוח. בין היתר היא יזמה את ההאשטג היומי [https://www.youtube.com/watch?v=SjilP-n7Zzo #oneconductoraday] ובו היא מעלה מדי יום תמונה של מנצחת מהעולם, כדי להנכיח מנצחות תזמורות, וכדי להפריך את המיתוס לפיו ישנן מעט מנצחות.

טליה אילן נשואה למנצח הסיני אי-אן שו והם הורים לשתי בנות. שוּ ואילן מחליפים זה את זה על דוכן המנצחים במקרה הצורך. לפני נישואיהם נסעה לסין, שם ניצחה על "מעשה בחייל" של איגור סטרווינסקי בכנסייה המרכזית של מקאו.

==קישורים חיצוניים==

*

*
*טל גורדון, [http://www.habama.co.il/Pages/Description.aspx?Subj=6&Area=1&ArticleId=19766 ריאיון: סוד מכחול הצלילים של מוריס ראוול], באתר הבמה, 24 באפריל 2013
*טליה אילן, [https://www.youtube.com/watch?v=-L3J_SVsvcw הסימפוניה השלישית של רוברט שומאן, "הריינית"], התזמורת הסימפונית צ'ינגדאו, סין, 2015
*טליה אילן, [https://www.youtube.com/watch?v=KBqkXuUXD3Q צ'ייקובסקי - פרנצ'סקה דה רימיני], התזמורת הסימפונית צ'ינגדאו, סין, 2015
*ורדה רזיאל-ז'קונט [http://103fm.maariv.co.il/programs/media.aspx?ZrqvnVq=GLKIHL&c41t4nzVQ=EH מראיינת את טליה אילן] 103FM, 7 במרץ 2017

==הערות שוליים==

קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות האקדמיה למוסיקה ומחול בירושלים
קטגוריה:בוגרי האקדמיה למוסיקה ולמחול בירושלים
קטגוריה:בוגרות תלמה ילין
קטגוריה:בוגרי תלמה ילין
קטגוריה:מנצחות ישראליות
קטגוריה:סגל תאגיד השידור הישראלי - שידורי הרדיו
קטגוריה:עורכות מוזיקליות ברדיו הישראלי
קטגוריה:ישראליות שנולדו ב-1971
קטגוריה:ישראלים שנולדו ב-1971